
Omistuskirjoitus


Tämän kirjan omistan veljelleni Jarmolle, jota ilman ei olisi koko Allua. Taloudenpito ei ole minun vahvaa aluetta, joten ilman Jarmon luontaisia taloushallinnon sekä suhdetoiminnan kykyjä, olisi yrityksen loppu tullut nopeasti.


Jarmon päässä on alusta lähtien raksuttanut sellainen laskin, jota ei yksikään ohjelma ole pystynyt voittamaan. Usea taloushallinto-ohjelmistojen kauppias ohjelmiaan meille aikoinaan kokeiluun antoi, mutta Jarmo pesi kokeiluissa kokemuksellaan ja intuitiollaan joka kerta parhaimmatkin yrityksen rahavarojen riittävyyttä ennustavat ohjelmat. Ohjelmien ennusteet rahojen loppumisesta ja panikoinnit olivat vain harhaa. Hyvällä talousjohtajalla pitää olla myös ennustajan kykyjä, kokemusta ja historiaan perustuvaa tietoa, jota ei koneelle pysty syöttämään.


Minä, Pauli ja Jarmo olemme täysin erilaisilla vahvuuksilla varustettuja ihmisiä ja ilman meidän jokaisen vahvuuksia ei yrityksemme olisi pärjännyt. Allun elinikä olisi jäänyt lyhyeksi ilman Paulin ja Jarmon osaamista. Me muodostimme täydellisen kolmikon yrityksen peräsimeen.


Kiitän Jarmoa tästä lähes 40 vuoden taipaleesta yhteisessä yrityksessä. Emme riitautuneet, vaikka niin aikoinaan kuvittelin. Meistä tuli parhaat ystävät yhteisten kokemusten myötä.


Markku









Yrittäjät


Olin perustanut yrityksen ja saanut sen nopeaan kasvuun. Isäni Pauli ja veljeni Jarmo olivat mukana yrittämässä lähes alusta lähtien. Ilman heitä ei olisi enää koko yritystä, koska monen asian hoitaminen hyvin olisi ollut minulle mahdotonta. Kolme Jonnista yhdessä muodostivat sellaisen trion, jolla kaikista vastoinkäymisistä selvittiin..









Markun kirjoittama puhe Paulin 60 v juhliin


Kirjoitin Paulin 60-vuotisjuhlia varten puheen. En sitä pitänyt, kun juhlat vietettiinkin Mukkulassa, eikä Ideachipissa. Puheeni Mukkulassa jäi lyhyeksi. Tästä puheesta pääsee nopeasti sisälle yrityksen edellisessä kirjassa kertomiini alkuvuosiin.

Hyvät sukulaiset ja ystävät!


Tervetuloa aloittamaan Paulin 60 vuotisjuhlia näissä Ideachip Oy Insinööritoimiston omissa tiloissa Hollolan Salpakankaalla.


Pauli, jonka täällä olevat ja nyt poissaolevat sukulaiset mieltävät eri lailla;


Pikkuveli vanhemmille sisaruksille, joka kuulostaa ehkä muista oudolta, kun puhe on 60-vuotiaasta.


Isoveli Martille, joka sekin on vähän kuultu termi.


Isä lapsilleen, jota käyttää nykyisin vain Erja


Pali Elisabethille, kavereille ja työporukalle, että myös pojilleen päivittäisessä kanssakäymisessä


Ukki lapsienlapsilleen, joka nykyisin on perhepiirissä yleisimmin käytetty termi.


Ukko miniälle, taitaapa vävykin käyttää samaa nimitystä. Miniä on ottanut termin käyttöön, jotta sotkeentumista omaan Pauli isään ei tule.


Lisäksi on lukematon määrä eri termejä, joita ystävät ovat ottaneet käyttöön vuosien mittaan ja niistä eivät muut välttämättä tunnista samaa henkilöä.


On kuitenkin kyse samasta kaikkien tuntemastamme monimiehestä, jonka vain miellämme eri lailla.


Mietin eilisiltana mitä Palista voisi lyhyesti kertoa ja totesin että ei mitään. On nimittäin mahdotonta lyhyeen puheeseen sisällyttää 60 vuoden ajanjaksoa, josta varsinkaan Poikana ei muista ja tiedä kuin viimeiset n. 30 vuotta.


Koska 50 vuotispäivät olivat ja menivät ja Pali aloitti ns. täysin uuden elämän kuvaannollisesti, että myös käytännössä siirtymällä toiselle paikkakunnalle yksityisyrittäjäksi ja työtoveriksi, päätin kertoa vain tästä 10 vuotisesta yhteisestä työtoveruusajasta.


Kymmenen vuotta sitten Pali oli vastuullisissa ja turvallisissa tehtävissä suuressa konserniyhtiössä Rauma-Repolassa Loviisan konepajalla. Pauli vastasi koko työkaluosaston toiminnasta joutuen toimimaan työnopastajana, suunnittelijana, esimiehenä, ostajana ja monissa lukemattomissa tehtävissä, joihin hänellä oli kaikkiin pätevyys.


Kuitenkin 10 vuotta sitten hän päätti jättää kaiken ja lähteä yrittämään yhdessä kanssani Hollolaan Ideachippiin.


Ideachip oli perustettu edellisenä vuonna 1985, minun ja silloisen yhtiötoverini Jarmo Pekkalan kanssa. Pekkalalta loppui yrittämisen usko ja riskinottokyky jo 6 kk toiminnan jälkeen, jolloinka Pali pyynnöstäni rahoitti lyhyellä 1 päivän järjestelyajalla osakekaupan, jossa Pekkalan osakkeet siirtyivät ensin minulle ja seuraavaksi osa niistä Palille.


Tämä tapahtui, koska Pali uskoi vakuutteluihini, että Ideachipilla ja minulla on ideoita ja menestymisen mahdollisuuksia. Pitkissä keskusteluissamme osakkeiden siirtymisen jälkeen, ennen kuin Pali teki päätöksen tulla konkreettisesti tulla mukaan Ideachippiin, hän kertoi, että oli jo kymmeniä vuosia aiemmin aikonut lähteä yrittäjäksi perustamalla koneistamon, mutta se oli aina siirtynyt ja jäänyt sitten tekemättä.


N. 10 vuotta sitten Pali päätöksen kuitenkin teki ja tuli Hollolaan. Työskentelimme kahdestaan uusissa tiloissamme, joka sisälsi käytännössä vain tämän nykyisen tilamme keskiosan 72 m2, johon oli sijoitettu Palin ja minun lisäksi kaksi muuta työpistettä.


Pali palkkasi heti ensimmäiseksi Tuula Palomäen sihteeriksi. Hän siirtyi meille ASKO OY:n toimitusjohtajan sihteerin tehtävistä. Tuula on edelleen palveluksessamme. Seuraavaksi toimistolla tuli käymään pieni, nuori siilitukka, nahkarotsi insinööriopiskelija, jonka Pali hyvänä ihmistuntijana palkkasi välittömästi kesäharjoittelijaksi. Lasse Lintermo on edelleen palveluksessamme Projektiosaston päällikkönä.


Kului vähän aikaa ja firma kasvoi, palkattiin huoltomiesasentaja. Seuraavaksi etsimme myyntimiestä Sepin tuotteille, jota työtä Hessu eli Henry Jonninenkin kävi lyhytaikaisesti vajaan vuoden hoitamassa.


Huomasimme, että tarvitsimme uuden myyntitykin, jota haimme työvoimatoimistosta ja miettimällä sopivaa henkilöä. Pali ehdotti Jarmoa, joka oli siihen aikaan valittu Suomen parhaaksi automyyjäksi, eli myyntimiehen taidot oli ainakin todistettu.


Minä en halunnut veljeä yritykseen ja annoin sen myös molemmille sekä Palille, että Jarmolle hyvin selvästi tiedoksi. Jarmolla oli hyvä työpaikka, joten en halunnut tilannetta, että todettaisiin 6 kk jälkeen Jarmon epäonnistuneen, koska teknisten koneiden myynti asiantuntijoille on paljon vaikeampaa kuin autojen myynti tavan Matti meikäläiselle.


Pelkäsin sukuriitaa, jos epäonnistuminen tapahtuisi ja Jarmolla ei olisi enää entistä työpaikkaa. Pali sai kuitenkin pääni kääntymään ja kun Jarmo vakuutti, että mikäli homma ei pelaa hän lähtisi itse pois 6 kk kuluttua ja riitaa ei tulisi.


Jarmo myi ensimmäisen 6 kk aikana kymmeniä koneita ja useita miljoonia markkoja Suomeen uutta tuotetta, uusille asiakkaille ja uutena henkilönä. Se oli saavutus, johon en itse olisi kyennyt ja joka takasi Jarmolle työpaikan. Jarmo on nyt varatoimitusjohtaja ja vastaa kaikesta taloudellisesta puolesta yrityksessämme. Pali ennusti taas henkilövalinnan paremmin kuin minä.


Yritys kasvoi parin henkilön vuosivauhdilla. Pali käynnisti protopajan uusien tuotteiden kehittämiseksi ja valmistamiseksi. Hänen vanha toiveensa omasta konepajasta tuli näin toteutettua.


Teknisenä johtajana toimiessaan hän on yrityksen lapsuusajan joutunut, kuten kaikki me muutkin, hoitamaan kaikkia tehtäviä Tsupparista siivoojaan, sihteeristä myyntimieheen, asentajasta liikeneuvotteluihin ja tietysti vastaten kaikesta alihankinnasta ja valmistuksesta sekä ostoista kotimaasta ja ulkomailta.


Pali on hoitanut tuonnin ja viennin paperisodat, vaikkakaan kielitaito ei ole vieläkään tyydyttävää parempi. Hän on myös myynyt miljoonien koneet ammattilaisille. Hän on hoitanut henkilökunnan palkkaamisen ja myös muutaman kerran erottamisen. Hänellä on ihmistuntemusta, jota käytämme edelleen hyväksi.


Yritys on kuin Höyryjuna. Se tarvitsee veturin, miehistön ja jarruvaunun.


Pidän itseäni veturina, jolla polttoaineena on lukematon määrä ideoita. Miehistö meillä on yksitellen valikoitua ammattiporukkaa, joka pitää pyörät pyörimässä ja hyvin rasvattuna. Kuitenkin ilman tehokasta jarruvaunua olisi juna pudonnut kiskoilta ensimmäisessä tiukassa mutkassa.


Pali on ollut kuin jarruvaunu, suorilla Pali on löysännyt jarrun ja antanut Junalle lisää vauhtia, jotta vaikeiden aikojen ylämäet on ylitetty. Noususuhdanteissa Pali on pitänyt jarrua, jotta aina edessä oleva mutka on pysytty raiteilla.


Selvisimme Lamasta, koska emme olleet rynnänneet kulutusjuhlan alamäkeä täysillä, vaan Pali oli jarrutellut laajenemishalujamme. Nyt on vuoro suoralla kiihdyttää ennen ylämäkeä ja Pali antaa mennä täysillä. Nyt otetaan riskejä, jotta pärjätään kilpailussa myös jatkossa.


Olisiko Ideachippia, joka on tuplannut liikevaihdon nyt kolmena vuonna peräkkäin ja joka tulee tekemään sen vielä ensivuonnakin, mikäli Pali ei olisi ollut ammattimaisin ottein perässä jarruvaunussa ja pitänyt aina oikean vauhdin? Minä sanon, että ei olisi! Olisimme pudonneet kiskoilta, niin kuin putosi moni vastaavassa tilanteessa ollut innovatiivinen yritys laman kourissa.


Nyt on kuitenkin meidän näytön paikkamme ja Pali suuren työn tehneenä on todennut, että ehkä me pojat tästä eteenpäin pidämme junan kiskoilla pienemmälläkin jarruttelulla, ehkä meillekin on kasvanut hiukan järkeä tai onko se nyt sitten varovaisuutta, jota vastuun lisääntyminen omien perheidemme kasvun myötä on tullut.


Koska Pali on junaillut hommat kuntoon, on hän nyt pitänyt ensimmäistä kertaa kunnon kesäloman kymmeneen vuoteen. Valittuaan osa-aikaeläkkeelle jäämisen kaksi vuotta sitten, hän pääsi viettämään enemmän vapaa aikaa ja harrastamaan, mutta pystyy pitämään yhä yrityksen ohjat käsissään.


Hän on meille yhä tärkein henkilö yrityksellemme ja perheillemme. ONNEA.









EBO prosessi Turun kompostointilaitos


Olimme voittaneet 1995 suuren tarjouskilpailun, kompostointilaitoksen rakentamisesta Turun kaupungille, kauppasumma noin 23Mmk. Se perustui patentoimaamme EBO prosessiin, eli energiaa tuottavaan orgaanisen aineen erittäin nopeaan, kuin polttolaitoksessa, tapahtuvaan hajoamisprosessiin.


VTT oli keksimämme ja kehittämämme prosessin toimivuuden kokeissaan pyynnöstämme testannut ja toimivaksi todennut. Me skaalasimme mittakaavan teolliseksi ja olimme lähellä lyödä itsemme lujasti läpi energiaa tuottavan biojätteen käsittelylaitoksissa.


Keksinnön pohjaidean oli keksinyt Ideachipissa, oman yhtiönsä kautta, konsulttina työskennellyt lapsuuden ystäväni Pakarisen Jukka, jonka kanssa aikoinaan tuulimyllyjä kehitimme. Nyt valmiina energiatekniikan diplomi-insinöörinä hänen kanssaan tutkimme ja mietimme, miten voisimme nopeuttaa kompostointiprosessia ja hankimme amerikkalaisen tutkijan tekemän kirjan, kompostoinnin raamatun, josta löytyi paljon tutkimustietoa asiasta ja myös paljon kaavoja, joilla kuvattiin orgaanisen aineen hajoamista kompostoinnin aikana.


Minä osasin ulkoa jargonin, jota seminaareissa itsekin esitelmöijänä julistin, kompostoinnin vaatimuksista typen, fosforin ja hiilen suhteiksi. Lämpötila ja happimäärä sekä sekoitussyklien määrä piti olla sitä ja sitä. Palakoko oli tärkeä ei saanut olla liian pientä tiivistymisen takia eikä liian suurta, joka ei hajonnut prosessin aikana.


Kompostoinnin aikana hajottaminen tapahtuu eri lämpötiloissa hajotukseen osallistuvien bakteereiden mukaan. Bakteereista tuli nimet eri kompostoinnin vaiheille ja lämpötiloille, mesofiilinen alue on alle 43 astetta ja termofiilinen alue 40-93 astetta. Kun prosessi on valmis, eli orgaaninen aines on pääosin hajonnut ja lämpötila putoaa bakteereiden ravinnon loppuessa. Massassa olevien kuolevien bakteereiden määrä putoaa ja hajotusprosessia jatkavat hiivat ja sienet.


Lopputuloksena, kun kaikki kompostoituva orgaaninen aines on hajonnut ja jäähtynyt, on erittäin ravinnerikastamassaa, jota voi käyttää osana kasvualustaa lannoitteena kasvien tarpeiden mukaan. Meitä kiinnosti kuitenkin vain tuo nopea kuuma hajotusvaihe.


Koska mesofiilisia bakteereita pidettiin ja pidetään edelleen yleisesti prosessille tärkeimpinä ja niiden väitetään tekevän pääosan hajotustyöstä, niin se vei meitäkin kehitystyössä aluksi väärään suuntaan. Syy siihen, että keskityimme kuitenkin termofiilisiin bakteereihin oli yksinkertainen. Koko kompostoitava massa täytyi saada vähintään 58 C asteen lämpötilaan, jotta patogeeniset, eli tauteja aiheuttavat bakteerit saatiin nujerrettua.


Se oli varsinkin jätevesilietteen kyseessä ollen erittäin tärkeää taudinaiheuttajien leviämisen estämiseksi. Jukka teki tietokoneelle ohjelman, johon syötti kirjasta saadut laskentakaavat, jotta ohjelmalla voitiin simuloida kompostointiprosessia ja kaikkia vaihtoehtoja eri aineiden seossuhteista ja määristä sen nopeuttamiseksi. Ohjelman tuloksia, jotka olivat ristiriitaisia, pähkäiltiin.


Emme aluksi ymmärtäneet miksi ja mikä jarrutti itse prosessia. Kirjan mukaan prosessi kesti minimissään puoli vuotta riippuen siitä, kuinka hyvin sitä hoidettiin. Uskoimme lyhyempään prosessiin. Yhtenä yönä, kolmen-neljän aikaan, Jukka soitti aivan tohkeissaan. Hän sanoi keksineensä mikä esti prosessin nopeutumisen ja mistä kompostoinnissa on oikeasti kyse.


Tutkittuaan yhtälöitä tarkemmin oli hän huomannut, että ne muistuttavat paljon tavallisia energiatekniikan palamisyhtälöitä, joissa hiili yhtyy happeen ja syntyy palamistuotteita ja vettä. Jukka oli korjannut kompostointiyhtälöitä vastaamaan oikeita palamisyhtälöitä. Kaikki loksahti paikoilleen ja seuraavana päivänä yhdessä sitten löysimme teknisen ratkaisun prosessin nopeuttamiseksi.


Yhtälöistä ja kokemuksesta tiesimme, että kompostointiprosessi on alkuvaiheessa ja myös loppuvaiheessa hyvinkin monipolvinen prosessi useine muuttujineen ja tekijöineen. Varsinaisessa nopeassa kuumassa termofiilisessa vaiheessa, jossa orgaaninen aines nopeitten hajoaa, se noudatti lähes suoraan palamisyhtälöitä yhdellä rajoitteella. Bakteereilla on, kuten kaikilla elollisilla, elämänvyöhyke lämpötila-alue.


Nopea palaminen kompostissa johtuu elävien termofiilisten bakteereiden kiihkeästä lisääntymisestä ja ravinnon tarpeesta. Silloin orgaaninen aine hajoaa nopeasti ja hajotus tuottaa lämpöä. Bakteerit lisääntyvät nopeasti ja rajattomasti, jos niillä on hyvät olosuhteet. Olosuhteiden heikentyessä lämpötilan noustua tai pudottua elämänvyöhykkeeltä, alkaa bakteereiden keskimääräinen kuolemien määrä olla suurempi kuin syntyvien. Prosessi hidastuu bakteereiden määrän pudotessa.


Normaalissa kompostoinnissa prosessi eteni useassa vaiheessa. Ensin lämpötilaa nostavat mesofiiliset bakteerit. Lämpötilan noustua niiden kannalta liian korkealle, ne alkoivat kuolla. Työtä jatkavat termofiiliset bakteerit, jotka lisääntyvät nopeasti. Kompostin lämpötila nousee.


Bakteereiden määrän kasvu johtaa siihen, että niiden itsensä tuottama energia nostaa massan lämpötilan korkeaksi. Niitä alkaa kuolla enemmän kuin uusia syntyi ja prosessi hidastuu. Meidän täytyi luoda termofiilisille bakteereille elämänolosuhteet, jossa ne tykkäsivät jakaantua rajattomasti ja nopeasti.


Hiililähteenä bakteereiden hajotustyölle oli lisäaineeksi kompostiin laitettu puuhake, jätevesilietteen typpeä ja fosforiakin oli siinä riittävästi ja prosessi tarvitsi ”palamiseen” happea, jota sinne puhallettiin alapuolelta. Allun automaattisesti laitoksessa liikkunut sekoitinrumpu hoiti hommansa, joten kaikki perusasiat olivat kunnossa.


Ongelmana oli, että palamisprosessi eli kompostissa orgaanisen aineen hajoaminen, tuotti valtavasti lämpöä. Se nosti massan lämpötilaa. Otimme suunnittelun lähtökohdaksi hygienisoinnin kannalta massan alimman sallitun lämpötilan, eli 58 C astetta. Se sattuu olemaan myös lämpötila-alueella, jossa termofiilisten bakteereiden on kiva elää. Kompostoituminen tapahtuu nesteen, happea sisältävän kaasun sekä orgaanisen aineen rajapinnoissa. Sopiva kosteus massassa lisää näitä rajapintoja, liian suuri kosteus vie tilan kaasuilta.


Saimme syntymään termofiilisten bakteereiden elämänvyöhykkeellä tietokoneohjelmassa räjähdysmäisen bakteereiden lisääntymisen ja orgaanisen aineen hajotusmäärän kasvun. Samalla energian tuotto kasvoi samassa suhteessa. Tämä tapahtui, kun bakteerit päästettiin lisääntymään tietokoneohjelmassa vapaasti, pitämällä lämpötilan nousu kurissa.


Yhtälöiden mukaan ongelmaksi tuli se, että jokaisen orgaanisen aineen kuiva-aine kilon hajotessa syntyi vettä noin 60 g. Nopeasti massa kastui ja tiivistyi, jolloin prosessi hidastui ilmankulun estyessä sen läpi. Laskimme, että jos ilmaa puhalletaan kompostin läpi vain se määrä, jonka palaminen eli kompostointiprosessi vaatii, kuten yleensä tehdään, niin prosessi hyytyy hajoamisen tuottaman veden kastellessa massan vain minuuteissa.


Oli siis kaksi ratkaistavaa ongelmaa, jotta nopea kompostointiprosessi olisi mahdollinen. Miten poistamme nopean prosessin tuottaman valtavan lämpöenergian ja estämme lämpötilan nousun yli 58 C asteen. Miten poistamme prosessissa syntyvän veden, jotta se ei tiivistä massaa?


Jukka keksi ratkaisun, käytetään prosessissa syntyvää vettä hyväksi siirtämällä sen avulla energiaa pois massasta. Yksi kilo vettä, lämmetessään yhden asteen vaatii 4,19kJ energiaa. Tiesimme paljonko energiaa massasta pitää saada pois, joten laskelma oli helppo tehdä.


Jos 100 % suhteellista kosteutta olevan ilman poistuu massan päältä 58C asteen lämmössä, niin se sisältää vettä 0,118 kg/m3. Jos palautamme ilman auman alle 40C asteen lämpötilassa 100 % suhteellisessa kosteudessa, niin vesimäärä siinä on 0,051kg/m3. Molemmat lämpötilat ovat termofiilisen bakteerin elämänvyöhykkeellä.


Tämä tarkoittaa, että 18C asteen kaasun lämpötilaerolla voidaan siirtää, 100 % suhteellisen kosteuden absoluuttisilla vesimäärillä yhtä ilmakuutiometriä kohti, pois vettä 0,067kg. Jokaista hajotettavaa orgaanisen aineen kiloa kohti pitää puhaltaa massan läpi 0,9m3 ilmaa, jotta hajotusprosessin tuottama vesimäärä saadaan prosessista pois. Silloin poistuva energiamäärä riittää pitämään prosessin lämmön halutulla elämänvyöhykkeellä.


Ilman läpivirtausmäärien pitäisi olla 7–10 kertaisia prosessin kuluttaman hapen mukaan tarvittavaan kaasumäärään nähden. Kun tämä ensin itse ymmärrettiin ja sitten Jukan tekemin laskelmin vahvistettiin, niin teetätimme VTT:llä vielä laboratoriossa tutkimuksen, jossa käytännön kokein vielä vahvistettiin teoriamme toimivuus.


Prosessiaika saatiin pudotettua muutamaan tuntiin ja lopputuloksena oli hygieeninen kuuma massa. Koska termofiiliset bakteerit hoitavat kompostointiprosessin hyvin vielä 12 % happipitoisuudella, niin koko prosessi laitettiin pyörimään suljetussa kierrossa, johon otettiin vain noin 10 % uutta ilmaa kierroksella mukaan korvaamaan kuluva happi.


Suljetun kierron aikana kiertävästä kaasusta poistetaan vettä jäähdyttämällä se ristivirtauslämmönvaihtimessa vedellä ja palauttamalla sitten kylmempänä 40 asteen lämmössä 100 % suhteellisessa kosteudessa puhaltimilla auman alta prosessiin. Ilman kulkiessa auman sisällä ylöspäin se lämpiää ja sitoo samalla prosessissa syntyvää vettä mukaansa. Poistuessaan auman päältä sen lämpötila oli 58 astetta ja kosteus edelleen 100 %. Lämmönvaihtimella saadaan otettua ulos sama energiamäärä, joka saataisiin ulos orgaaninen aine poltettaessa.


Me saimme täysimittakaavaisen EBO prosessin Turussa toimimaan ja laitos tuotti niin paljon energiaa, että sillä olisi lämmitetty yli 300 omakotitaloa ympäri vuoden. Tämä lämmönvaihdin oli laitokseen valmiiksi rakennettu ja se olisi ollut otettavissa helposti käyttöön lämmittämään kaupungin kaukolämmön paluuvettä, koska kaukolämpöputki kulki aivan rakennuksen vieressä.


Turku halusi kuitenkin mieluummin lämmittää laitoksen tuottamalla energialla Aurajokea. Jäähdytysvesi pumpattiin Aurajoesta pitämään prosessi laitoksessa käynnissä. Syynä oli Turun sopimus energian ostosta energiayhtiöltä. Jos Turun ostaman energian määrä olisi jäänyt vuosihintaista energiankulutukseen perustuvaa sopimusta pienemmäksi, niin energian hinta olisi noussut vastaavasti, jotta sopimuksen vuosihinta olisi saavutettu. Säästäminen ei tällä logiikalla olisi ollut järkevää.


Laitos oli otettu Turun puolelta hyväksytysti vastaan ja myös rakennusaikaiset vakuudet oli meille palautettu. Sitten syntyi erimielisyyksiä, koska Turun mielestä kaikki ei ollut kuten piti. Erimielisyydet johtuivat pääosin sopimuksen ulkopuolisten tahojen, kuten Turun kaupungin henkilökunnan lehdistölle antamien virheellisten lausuntojen ja muiden asian ulkopuolisten eli käytännössä kaikkien kaupunkilaisten, tietämättömyydestä sen suhteen, mikä oli meidän, Vapo Oy:n ja Turun rooli tässä projektissa. Kehitettävää protolaitoksessa toki oli, mutta aikaa ei ollut.


Prosessin hajujen poisto ja neutralointi kuului erilliseen laitosurakkaan, jonka tarjouskilpailun hävisimme Vapolle. Vapon toimittama hajujen eliminointilaitos ei kuitenkaan toiminut, kuten tarjoamamme järjestelmä olisi toiminut. Meillä hajujen poisto olisi perustunut haisevien yhdisteiden kemialliseen hapettamiseen otsonoinnilla ja kemialliseen pesuun.


Vapo toimitti vain halvan turvesuodattimen, jonka läpi poistokaasut puhallettiin, jonka teho hajujen poistossa oli käytännössä mitätön. Kun kaupungilta alkoi kuulua valituksia hajuhaitoista, niin puhuttiin aina kompostointilaitoksesta ja Topinojan kompostointikentän jälkikypsytysaumojen hajuista, ei hajukaasujen puhdistuslaitoksesta.


Kun riittävästi puhutaan, niin poliitikkojen on toimittava ja virkamiehet sitten käskystä toteuttivat laitoksen käyttöönoton keskeytyksen ja suorittivat laitoksen haltuunoton ja poistivat miehityksemme laitokselta. Välimiesoikeus oli sopimuksen mukaan riitojen ratkaisupaikka.


Riidat ratkaistiin sopimuksen mukaan kolmehenkisessä välimiesoikeudessa, johon Turku valitsi välimieheksi Turun oikeustieteellisen tiedekunnan professorin. Me valitsimme Tampereen vastaavan professorin ja nämä yhdessä valitsivat sitten Helsingin professorin kolmanneksi. Siinä oli Suomen lakitietämyksen korkein taho paikalla, kun riitaa kuukausikaupalla puitiin.


Turulla oli kuusi väitettä, joista meitä syytettiin. Kun kaikki todistajat oli kuultu, niin viisi väitteistä kaatui tuomareiden käsittelyssä ja kuudes jäi ratkaisematta, joten oikeuden päätös oli, että Turulla oli oikeus purkaa sopimus, mutta korvauksista sopikaa keskenänne. Jokainen professori kuittasi työstään muhkean summan. Omat juristien kulut ja muut kulut päälle.


Itse sopimuksen rahallinen ratkaisuneuvottelu käytiin Turussa syksyllä. Paikalla olivat minun lisäksi Turun apulaiskaupunginjohtaja, Turun lakimies ja puhtaanapitolaitoksen edustaja sekä juristimme Kenneth Stenbäck, toimitusjohtaja Kauko Pylväs ja Kaukosen Reijo, Allun hallituksen jäsen.


Ne keskustelut olisivat edenneet hyvin, jos Turun lakimies ei olisi koko ajan ollut keskeyttämässä, vaatimassa ja äänessä. Lopulta päätin sitten kertoa oman ehdotukseni ja kaivoin esiin Ideachip Oy:n virallisen viimeisen tilinpäätöksen. Kerroin, että olemme valmiit ja pystymme maksamaan maksimissaan hyvitystä 3,1Mmk, joka on sama kuin meidän voittovarojen määrä taseessa ja sen verran meillä olisi mahdollista myös rahaa siirtää. Jos vaatimus on suurempi, niin en voi muuta kuin kiittää ja todeta, että voitte jättää asian perintään. Jos me menemme konkurssiin, niin pankeilla on kiinnitykset kaikkeen omaisuuteen, joten teille ei tule jäämään mitään. Tämä on meidän tarjouksemme, josta en voi tinkiä.


Turun juristilta alkoi valtava puhetulva, jonka apulaiskaupunginjohtaja keskeytti ja pyysi kaikki heidän edustajansa poistumaan huoneesta, siihenkin lakimies yritti vielä kommentoida, mutta pieni äänenkorotus kaupunginjohtajalta hiljensi lopulta äijän. Kun porukka oli poistunut huoneesta, niin apulaiskaupunginjohtaja pyysi minulta alkuperäisen tilinpäätöksen tutkittavaksi, siinä oli hallituksen ja kirjanpitäjän sekä tilintarkastajan allekirjoitukset. Hän katsoi papereita, näytin sormella paperista vielä kohdan, jossa omat pääomamme näkyivät. Kaveri tutki tilinpäätöstä ja kysyi, olinko tosissani kerroin olevani, koska meillä ei ollut muuta mahdollisuutta.


Lyhyen miettimisen jälkeen apulaiskaupunginjohtaja ojensi kätensä ja puristimme sitä jokainen vuorollaan sopimukseksi. Hän pyysi lakimiehen sisään ja sovimme, että esisopimuspaperit ovat valmiit tunnin päästä allekirjoitusta varten, joten poistuimme lounaalle.


Kun olimme ulkona, niin ensin avasi suunsa juristini Kenneth. Hän kysyi, olivatko nuo oikeat tilinpäätöspaperit. Kerroin niiden olleen. Sitten otti puheeseen osaa Kauko kommentoiden, että eivät ne paperit eivät kyllä kuvaa tätä hetkeä, koska olemme tehneet hyvää tulosta ja voittovarat olivat nyt paljon suuremmat. Kerroin, että tämän kyllä tiesin ja asetin sanani kokouksessa niin, etten valehtelisi. Sanoin siellä tässä olevan viimeinen virallinen tilinpäätös, en tähän hetkeen päivitetty tilinpäätös.


Reijo oli tyytyväinen, että asia oli ratkennut ja menimme iloisissa tunnelmissa syömään. Lopullisen sopimuksen Turun kanssa allekirjoitti Kauko Pylväs 20.12.2001, apulaiskaupunginjohtaja Kastemaan kanssa, kun ensin Turun kaupunginhallitus ja tilintarkastajat olivat hyväksyneet sovintosopimuksen.


Olimme kehittäneet maailman parhaan orgaanisen aineen kompostoinnilla energiaa tuottavan laitosprosessin. Siitä ei tullut meille kultamunaa, vaikka olisi pitänyt. Toivottavasti joku joskus löytää patenttimme ja alkaa rakentaa näitä laitoksia, EBO prosessin voisi tehdä paljon pienenpään mittakaavaan, vaikka taloyhtiökohtaiseksi tai maatilalle sopivaksi lämmitysjärjestelmäksi – tai miksei ison kaupungin.









Amerikkaan


Kun saimme aumasekoittajat markkinoille, niin Tekes käytti meitä mannekiineina Suomen edustustoissaan jaettavissa esitteissä, joissa Allu AS 38 aumasekoitin oli pääosassa. Olimme hakeneet ja saaneet Tekesiltä tuotekehityslainaa, jolla kehitimme ensimmäisen aumasekoittajan. Tekes mainosti sillä itseään ja KTM käytti Allu 38 myös mainoksissaan esitellessään Suomen teollisuutta. Olihan Allu Hornetin ensimmäinen vastakauppatuote, toimitettu joulukuussa 1993.


Minun ensimmäinen reissuni Amerikkaan osui keskelle talvea 1994, kun menin luovuttamaan AS38:n New Jerseyn kaupungille ja antamaan käyttökoulutuksen. Olin varannut lentoliput Kennedyn lentokentälle, josta Mardi tuli minut noutamaan. Hän kyseli hotelliani ja kerroin sen olevan keskellä Manhattania, China Townissa. Mardi ei sen nimisestä hotellista ollut kuullutkaan ja varmisti asian vielä vaimoltaan, jolla oli matkatoimisto. Sen nimistä hotellia ei ole. Osoite ja hotellin nimi minulla kuitenkin Voucherissa oli, joten sinne me suuntasimme.


Kun lähestyimme hotellia jo näköetäisyydellä, niin aivan auton vieressä kuului konekivääri sarja ja heti perään toinen. Mardi polkaisi jarrut pohjaan ja katse haki kääntöpaikkaa. Olimme tulleet jengien sota-alueelle, oli ensimmäinen ajatukseni. Uudet kiväärisarjat hakkasivat korvissa. Sitten havaitsin portieerin seisovan hotellin portaiden alapäässä aivan rauhallisena. Ei voinut olla mistään vaarallisesta kyse.


Pysäytimme hotellin oven eteen ja kantajat hyökkäsivät hakemaan laukkuni. Mardi lähti mukaani ja portieeri pahoitteli pauketta, oli menossa kiinalaisten uusi vuosi juhlat. Kirjauduin sisään, Mardi tuli mukaan huoneeseen asti. kantaja toi laukut ja Mardi maksoi taksan mukaan 5 dollaria laukulta eli 5 dollaria sai kantaja. Minulla ei ollut vielä dollareita, joten hyvin Mardi asian hoiti. En olisi tiennyt kantotaksaakaan.


Hotelli oli ollut tyhjillään vuoden. Rakennus oli siirtynyt uudelle omistajalle. Se oli kunnostettu ja avattu aivan äskettäin. Mardin kanssa sovimme seuraavan päivän aikatauluista. Jäin hotellille ja ajattelin käydä tutustumassa China Townin menoon juhlien aikaan. Respan kaveri kertoi, että kohta lähtisi liikkeelle kulkue, joka kulkisi alueen läpi. Kulkue kävisi liikkeissä ja toimistoissa vaatien kaikkia mukaan letkaan. Pommeja paukkuisi aina liikkeen edessä, jos kieltäytyisi lähtemästä tai sitten se oli toisin päin. Joka tapauksessa olisi kuulemma mielenkiintoista seurattavaa.


Lähdin kävelemään ilman ennakko-odotuksia. Aioin ottaa osaa tunnelmaan ja käydä jossakin haukkaamassa jotakin. Tunnelma, eli pauke ympärilläni kohosi lähestyessäni aivan alueen keskustaa. Kiinalaisten papattimatot olivat paljon suurempia, mitä minä pikkupoikana räjäyttelin. Näissä oli pitkänä mattonauhana tykinlaukauksina minun tuntemiani paukkuja ja maton pituus oli pisimmillään ainakin viisi metriä. Kun sen nauhan sytytti, niin sarjatuli räjähteli kuin ilmatorjuntakonekivääri. Kaikki kadut olivat kymmenen sentin paksuisen punaisen paperisilpun peitossa jo pitkään jatkuneen juhlinnan jäljiltä. Näytti kuin kaikki ikävän harmaat asvalttipinnat olisi koristeltu punaiseksi.


Kun pääsin aivan keskustaan, niin havaitsin ison, korttelin mittaisen, Lohikäärmeen liikkuvan edessäni. Pää heilui korkealla ja ruumis liikkui aaltoillen perässä. Lohikäärmeen edessä kulki ihmisiä hienoissa asuissa tanssien ja paukkuja sytytellen. He kävivät ravintoloissa ja kaupoissa ja räjäyttelivät pommeja niiden sisälläkin. Jatkuva pauke oli kuin sodan jylinää, kun ääni kimpoili korkeiden kivitalojen välisillä kujilla.


Koko ihmisjoukko, johon itsekin kuuluin, seurasi Lohikäärmettä kadun reunoilla jalkakäytävillä kulkien. Lohikäärme kulki keskellä katua. Itse liikuin jalkakäytävällä aivan Lohikäärmeen pään vieressä, kylki kyljessä, muiden ihmisten kanssa. Kukaan ei töninyt toisiaan, sopivat raot pidettiin, kiirettä ei kellään ollut, oltiin sisässä tunnelmassa. Kuulin paukkeen läpi kovaäänistä puhetta suomeksi aivan edestäni. Kaksi ikäistäni suomalaista naista käveli edessäni ja keskusteli. Heitä ei tuntunut juhla kiinnostavan, olivat omissa jutuissaan. Olin luullut, että vain miehet puhuvat nuoruuden naisseikkailuistaan, mutta ei. Naisten suorasanaiset puheet tapaamiensa miesten kyvyistä ja taidoista seksin saralla ei miehiä mairitellut. Naisten mukaan itse täytyi oma nautintonsa niissä kohtaamisissa hoitaa, miehet hoitivat vain omansa. Kertoivat tarinoita ja yhdessä nauroivat vastaaville kokemuksilleen.


Kuuntelin, naisten selän takana kävellessäni, heidän kokemuksiaan, kunnes yhdessä kadunkulmassa päätin lähteä etsimään ravintolaa, johon pääsisin syömään. Ohitin naiset ja käänsin heidän edessään kasvoni heitä päin. Hymyillen kiitin kiinnostavasta seurasta - suomeksi. Ilmeet olivat tyrmistyneet, kun käännyin pois. Suomi ei ole salakieli, vaikka itsekin joskus niin olen ajatellut maailmalla liikkuessani.


Kello oli jo kahdeksan illalla ja muutkin olivat päättäneet lähteä syömään. Yritin kolmeen paikakan, mutta kaikki oli varattu täyteen. Päätin palata hotellille. Sain iltapalan hotellilla ja siirryin istumaan baaritiskille, jossa istui yksi mies. Tervehdin häntä ja tilasin oluen. Kun sain oluen käteeni, niin kaveri nosti oluensa ja sanoi cheers. Vastasin kippis ja hörppäsin tuopistani. Kaveri oli Kentistä, puhui samaa Kentin murretta, kuin seuraamassani suomessa pyörivässä televisiosarjassa puhuttiin ja oli vielä aivan saman näköinenkin kuin tv-sarjan ison maatalon isäntä Pop Larkin. Mukana sarjassa oli myös suosikkini Catherine Zeta-Jones, kauniina maatalon tyttärenä.


Juttelimme niitä näitä ja kysyin, tunteeko hän kyseistä tv sarjaa, mielestäni hän oli pääosan esittäjän kaksoisolento. Hän nauroi ja sanoi tietävänsä sarjan. Ulkonäössä oli kuulemma Kentin miehillä kaikilla jotain samaa, eli kyllä heidät sen perusteella voi heimoon kuuluvaksi tunnistaa, mutta ei hän näyttelijän kanssa ollut mitään sukua. Hän puhui samalla kansanomaisella pehmeällä Kentin puhetavalla kuin sarjan 50-vuotias isä Pop.


Kaverin olut oli loppu, kuten minunkin alkoi olla, joten hän pyysi saada tarjota seuraavan kierroksen. Kun hän tilasi oluet, niin baarimikko kysyi mistä päin tulemme ja mitä teemme Amerikassa. Kaveri alkoi kertoa tarinaansa ja baarimikko pyöritteli päätään, ei ymmärtänyt kuin sanan sieltä, toisen täältä. Hän kysyi, että eikös Briteissä puhutakaan kaikkialla englantia. Minä puutuin keskusteluun ja käänsin kaverin tarinan englanniksi. Seuraavaksi alkoi nauru, kun amerikkalainen ja Britti tarvitsivat suomalaisen tulkiksi väliin. Minuakin nauratti tilanne, mutta seuraavat viisi iltaa vietimme yhdessä baaritiskillä rupatellen Kenttiläisen kauppamiehen ja baarimikon kanssa, olivat molemmat mukavaa seuraa. Kannatti seurata brittisarjaa, se kehitti kielitaitoa.


Aamulla Mardi haki minut Arecin Incin toimistolle. Mardi oli yhtiön palkkalistoilla ja menin tutustumaan yhtiön omistajiin. Omistajat, kaksi italialaiseen sukuun kuuluvaa veljestä, olivat hauskoja heppuja. Kävimme läpi mahdollisuuksia kasvattaa aumasekoitin ja myös seulamurska bisnestä Amerikassa. Seulamurskia oli jo hyvin myytykin, joten seuraavana päivänä olisi tutustuminen yhden lähellä olleen asiakkaan työmaahan. Ongelma oli siellä ratkaistavana.


Asiakkaan iso Caterpillar pyöräkuormaaja oli rahoitusyhtiön omaisuutta. Jenkeissä ei ymmärretty lisälaitteista mitään, kone on kone ja laite on laite, mutta lisälaite koneeseen oli täysi mysteeri rahoitusyhtiöille. Laki sanoi, että jos asiakas rahoittaa maanrakennuskoneen, niin rahoitus pitää sisällään kaiken koneessa kiinni olevan, siis myös kauhan tai seulamurskan, jos se on koneessa kiinni. Tilanteessa, jossa koneen kuukausimaksut jäävät hoitamatta, rahoitusyhtiö voi siis noutaa pois koko yksikön. Tämä aiheutti ongelman lisälaitteen rahoituksen saamiseen rahoitusyhtiöltä. Kukaan ei suostunut rahoittamaan laitetta, jos olisi riski, että se meneekin toiselle rahoittajalle konkurssissa.


Asiakas olisi halunnut uuden seulamurskan rahoituksen kautta, jolloin tämä ongelma tuli vastaan. En tiedä miten se ongelma lopulta ratkesi, rahoittiko pyöräkuormaajan rahoittanut rahoitusyhtiö myös seulamurskan, minun ratkaistava ongelma oli toinen. Caterpillarissa oli puomisto, jota käytetään kuormaukseen tarkoitetuissa pyöräkuormaajissa, joissa tarvittiin paljon irrotusvoimaa huulilevylle. Toinen, Euroopassa yleisesti käytetty, puomisto oli ns.lisälaitepuomisto, Tool Carriers boom, jossa oli pienempi irrotusvoima, mutta suuremmat liikeradat. Amerikan version kiinnitys oli ongelma, koska pyöräkuormaajan iso keskisylinteri painaisi aivan seulamurskan rumpujen takana alhaalla kauhaan pultattuja peruslevyjä ja kauhan kaksiosaisissa peruslevyissä ei ollut lainkaan levyä keskellä.


Mittailimme Arecin asentajan kanssa asiakkaan koneeseen sopivia korvakkeita, jotka he olivat valmiiksi tilanneet asennuspajalleen. Tein nopeasti laskelmat ja suunnittelin lisälevyn, jonka hitsaisimme seulamurskan peruslevyihin ja silloin saisimme kiinnitettyä ison Caterpillarin Alluun tai toisinpäin, jos joku niin haluaa ilmaista. Allu kuitenkin teki aina yhdistelmää käytettäessä enemmän tulosta omistajalle, kuin pelkkä peruskone kauhalla.


Seuraavana päivänä asiakas sai kauhan kiinni koneeseensa ja he pääsivät puhdistamaan isoja kiviä ja kantoja pois pintamaasta, josta he jalostivat erilaisina seoksina ja lannoitteita käyttäen pussitettavaa ja lavoittain ulosmyytävää multaa. Asiakas oli tyytyväinen Alluun.


Kyselin Mardilta taas jo kolmannen kerran, eikö jo voitaisi mennä luovuttamaan AS38 New Jerseylle. Hän selitteli, että satamassa on jotakin ongelmia, mutta voimme mennä huomenna kentälle tutustumaan alueeseen, jossa Allu tulisi toimimaan. Muistutin Mardille, että minun koneeni lähtisi jo ylihuomenna illalla, joten alkaa olla viimeiset hetket käsillä.


Aamupalan jälkeen Mardi haki minut kentältä ja ajelimme kompostointikentälle, joka oli korkealla mäellä. Sen vierestä kulki iso moottoritie, Garden State Parkway (Greenway), jossa oli kuusi kaistaa ja autoja vilisti kaikilla molempiin suuntiin. Mardi kertoi, että AS on vielä tullissa ja saisimme sen ehkä ulos satamasta huomisaamuna. Kun hän juuri ehtiä tämän kertoa, niin suoraan edessämme alhaalla kulki rekka, kyydissään Allu AS 38. Sanoin Mardille, että olettekin saaneet sen ulos jo tänään, pääsemme kohta hoitamaan velvoitteet. Mardi meni hiljaiseksi ja siirtyi autoon soittamaan jollekin. Luulin, että hän meni kutsumaan kaupungin ihmiset kentälle.


Kun Mardi tuli ulos, niin hän kertoi koneen olevan matkalla varastokentälle, josta se tulisi seuraavana päivänä kompostointikentälle. Seuraavana päivänä olimme aamusta jo odottelemassa konetta, paikalla oli myös kaupungin työntekijät. Minun koneeni lähtisi iltapäivällä, joten montaa tuntia ei koulutukselle jäisi aikaa. Lopulta kone saapui klo 14 jälkeen ja ehdin nopeasti käydä huollon ja käyttöopastuksen läpi täyttäen kolmisivuista tarkastuspöytäkirjaa, johon kaupungin ihminen aina kuittasi asian läpikäydyksi.


OEBPS/images/cover.jpg
Markku Jonninen

Konstruktiotekniikan insin66ri Jonninen
Osa4

Yrittajat






OEBPS/nav.xhtml




		Omistuskirjoitus





		Yrittäjät



		Sisällysluettelo



		Markun kirjoittama puhe Paulin 60 v juhliin



		EBO prosessi Turun kompostointilaitos



		Amerikkaan



		Kosti Shirvanian Western Waste USA



		Japanin matka



		Vuoden yrittäjä Hollolassa 1999



		Moottorikelkkailu



		Karting

		Kartingia Hiiumaalla









		Caterpillar



		Kanadan reissut



		Sijoittajat kiinnostuvat



		Lohilahden Kievari

		Kievari valmistuu









		Uusi toimitusjohtaja haussa

		TJ Markun mietteitä, muistio vuodelta 1998;









		Markun Juhlapuhe Ideachip Oy 20 vuotta

		Hyvät kutsuvieraat,



		YRITYKSEN PERUSTAMINEN NYKYÄÄN



		PERUSTAVA KOKOUS



		MITEN PAIKKA VALITTIIN



		TAMPERE



		JYVÄSKYLÄ



		LIEVESTUORE



		LOVIISA



		HOLLOLA



		ALOITUS HOLLOLASSA



		RIKOS?



		PAULI MUKAAN



		TARINA PAULIN LIIKESUHTEISTA



		OLAVI JOKINEN, OSAKEKAUPAN JÄLKEINEN TILANNE



		ALA-TUUHONEN JA AS/AZ TESTIT



		ALLU SM JA VALTO



		KENNETH



		SAARIKANGAS



		VAKUUTUKSET, KARI EKHOLM



		OLLI JÄRVINEN



		KIITOS KAIKILLE



		KUTSU ETEEN









		Dealermiitingit



		Sijoittajien osto ulos, uusi alku yrittäjänä



		Whiskari



		Avioero



		Sagan kanssa



		Ystäviä



		Suru.

		Irja #



		Pauli #



		Ari #



		Leo #



		Jari#



		Jussi #



		Pasi #



		Esko #



		Markku #









		Ideointi



		Konstruktööri Hannu Kainulaisen tarina



		Uusi elämä alkaa Eijan kanssa



		Karaoke



		Metsästys



		Synnynnäinen lentäjä



		Lohilahden Kievarilla



		Harley Davidson



		Pohdintaa ideoinnista ja keksimisestä



		Monsteri Allu Afrikkaan



		Muutto Lohilahdelle, Shutterbug Team



		Lohi Lohijärveen



		Kyläpäällikkönä



		Jumalat



		Maailman suurin TV-yhtiö vierailulla Salmelassa



		Idealastuista Allosauruksiin



		Loppumietteitä, Lohilahdella maaliskuussa 2025



		Valmistusmerkinnät









Page List





		iii



		1



		2



		3



		4



		5



		6



		7



		8



		9



		10



		11



		12



		13



		14



		15



		16



		17



		18



		19



		20



		21



		22



		23



		24



		25



		26



		27



		28



		29



		30



		31



		32



		33



		34



		35



		36



		37



		38



		39



		40



		41



		42



		43



		44



		45



		46



		47



		48



		49



		50



		51



		52



		53



		54



		55



		56



		57



		58



		59



		60



		61



		62



		63



		64



		65



		66



		67



		68



		69



		70



		71



		72



		73



		74



		75



		76



		77



		78



		79



		80



		81



		82



		83



		84



		85



		86



		87



		88



		89



		90



		91



		92



		93



		94



		95



		96



		97



		98



		99



		100



		101



		102



		103



		104



		105



		106



		107



		108



		109



		110



		111



		112



		113



		114



		115



		116



		117



		118



		119



		120



		121



		122



		123



		124



		125



		126



		127



		128



		129



		130



		131



		132



		133



		134



		135



		136



		137



		138



		139



		140



		141



		142



		143



		144



		145



		146



		147



		148



		149



		150



		151



		152



		153



		154



		155



		156



		157



		158



		159



		160



		161



		162



		163



		164



		165



		166



		167



		168



		169



		170



		171



		172



		173



		174



		175



		176



		177



		178



		179



		180



		181



		182



		183



		184



		185



		186



		187



		188



		189



		190



		191



		192



		193



		194



		195



		196



		197



		198



		vi











